OpenLLM-France/wikimedia huggingface dataset:
# Lliga russa de bàsquet

La Lliga russa de bàsquet va ser la màxima competició de basquetbol a Rússia entre 1991 i 2013. El 1991 es va constituir la Super Lliga (en rus Баскетбольная суперлига) que es va disputar fins al 2010. Entre el 2010 i el 2013 es va conèixer amb el nom de Professional Basket League (en rus, Профессиональная баскетбольная лига). A partir del 2013 els equips russos més potents no disputen cap competició d'àmbit estrictament rus, sinó que disputen la VTB United League, juntament amb equips d'altres països de l'est d'Europa.
Anteriorment els equips russos més potents disputaven la Lliga soviètica de bàsquet (1923-1991).

## Equips participants (2012-13)

* PBC CSKA Moscou
* BC Khimki
* UNICS Kazan
* Krasnye Krylya Samara
* Lokomotiv Kuban
* BK Spartak Sant Petersburg
* Enisey Krasnoyarsk
* BC Nizhny Novgorod
* BC Triumph Lyubertsy
* Spartak Primorye

## Historial

| Super Lliga: 1991-92: CSKA Moscou 1992-93: CSKA Moscou 1993-94: CSKA Moscou 1994-95: CSKA Moscou 1995-96: CSKA Moscou 1996-97: CSKA Moscou 1997-98: CSKA Moscou 1998-99: CSKA Moscou 1999-00: CSKA Moscou 2000-01: Ural Great Perm 2001-02: Ural Great Perm | 2002-03: CSKA Moscou 2003-04: CSKA Moscou 2004-05: CSKA Moscou 2005-06: CSKA Moscou 2006-07: CSKA Moscou 2007-08: CSKA Moscou 2008-09: CSKA Moscou 2009-10: CSKA Moscou Professional Basket League: 2010-11: CSKA Moscou 2011-12: CSKA Moscou 2012-13: CSKA Moscou |

## Enllaços externs

* Professional Basket League a eurobasket.com(anglès)
# Llista de cavi de Plutó

    En aquest article només es mostra els noms oficials aprovats per la Unió Astronòmica Internacional (UAI).
Aquesta és una llista de cavi amb nom de Plutó
* Imatge de Plutó ((134340) Plutó) (color veritable), feta per la sonda espacial New Horizons a 35.445 km de distància, 2015
* Mapa topogràfic de Plutó, 2017

## Llista

Els cavi de Plutó porten els noms per a l'inframón i per a llocs de la mitologia, folklore i literatura relacionats amb l'inframón.
La latitud i la longitud es donen com a coordenades planetogràfiques amb longitud oest (+ Oest; 0-360).
| Cavus | Coordenades | Diàmetre (km) | Epònim | Ref. |
| Adlivun Cavus | 15° 24′ S, 171° 08′ O﻿ / ﻿15.4°S,171.14°O﻿ / -15.4; -171.14 | 21,40 | Inframón en els mites inuit. | WGPSN |
| Hekla Cavus | 6° 52′ N, 205° 20′ O﻿ / ﻿6.86°N,205.34°O﻿ / 6.86; -205.34 | 98,41 | Volcà islandès que, durant l'Europa medieval, es creia que era l'entrada a l'Infern. | WGPSN |

## Referències

* ↑ Nomenclature Search Results: Plutó > Cavus / cavi. usgs.gov. Gazetteer of Planetary Nomenclature – International Astronomical Union (IAU) Working Group for Planetary System Nomenclature (WGPSN).
* ↑ Categories for Naming Features on Planets and Satellites. usgs.gov. Gazetteer of Planetary Nomenclature – International Astronomical Union (IAU) Working Group for Planetary System Nomenclature (WGPSN).
# Llista de volcans dels Estats Units

La llista dels volcans dels Estats Units inclou una sèrie de volcans organitzada per estats dels Estats Units

## Alaska

* Mount Adagdak
* Mount Akutan
* Mount Amak
* Mount Amukta
* Mount Aniakchak
* Mount Atka
* Mount Augustine
* Black Peak
* Mount Bobrof
* Bogoslof
* Mount Buldir
* Buzzard Creek
* Mount Carlisle
* Mount Chagulak
* Mount Chiginagak
* Mount Churchill
* Mount Cleveland
* Mount Dana (Alaska)
* Mount Davidof
* Mount Denison
* Devils Desk
* Mount Douglas
* Duncan Canal
* Mount Dutton
* Mount Edgecumbe
* Emmons Lake
* Mount Fisher
* Mount Frosty
* Fourpeaked
* Mount Gareloi
* Great Sitkin
* Mount Gordon
* Mount Griggs
* Mount Hayes
* Mount Herbert
* Mount Iliamna
* Imuruk Lake
* Ingakslugwat Hills
* Mount Isanotski
* Mount Kagamil
* Mount Kaguyak
* Mount Kanaga
* Mount Kasatochi
* Mount Katmai
* Mount Kialagvik
* Mount Kiska
* Mount Koniuji
* Mount Kukak
* Mount Kupreanof
* Kookooligit Mountains
* Little Sitkin
* Mount Mageik
* Mount Makushin
* Mount Martin
* Mount Moffett
* Novarupta
* Nunivak Island
* Mount Okmok
* Mount Redoubt
* Mount Roundtop
* Saint Michael
* Mount Pavlof
* Pavlof Sister
* Mount Recheschnoi
* Mount Sanford
* Mount Seguam
* Mount Segula
* Mount Semisopochnoi
* Mount Sergief
* Mount Shishaldin
* Mount Steller
* Snowy Mountain
* Mount Spurr
* Mount Stepovak
* Mount Takawangha
* Mount Tanaga
* Mount Trident
* Ugashik-Peulik
* Ukinrek Maars
* Mount Uliaga
* Mount Veniaminof
* Mount Vsevidof
* Mount Westdahl
* Mount Wrangell
* Mount Yantarni
* Mount Yunaska

## Arizona

* Sunset Crater
* Uinkaret Field

## Califòrnia

* Amboy
* Big Cave
* Black Butte
* Brushy Butte
* Volcà Clear Lake
* Coso Volcanic Field
* Eagle Lake Field
* Golden Trout Creek
* Inyo Craters
* Lassen Peak
* Lavic Lake
* Long Valley Caldera
* Mammoth Mountain
* Medicine Lake
* Mono Craters
* Red Cones
* Mount Shasta
* Tumble Buttes
* Twin Buttes
* Ubehebe Craters

## Colorado

* Dotsero

## Hawaii

* Haleakala
* Hualalai
* Kilauea
* Kohala
* Loihi
* Mauna Kea
* Mauna Loa

## Idaho

* Craters of the Moon
* Hell's Half Acre
* Shoshone Lava Field
* Wapi Lava Field

## Nevada

* Steamboat Springs

## Nou Mèxic

* Capulin
* Carrizozo
* Valles Caldera
* Zuni Bandera

## Oregon

* Mount Bachelor
* Mount Bailey
* Belknap Crater
* Blue Lake Crater
* Broken Top
* Cinnamon Butte
* Mount Mazama (Crater Lake)
* Davis Lake
* Devil's Garden
* Diamond Craters
* Four Craters Lava Field
* Mount Hood
* Jackie's Butte
* Mount Jefferson
* Jordan Craters
* Mount McLoughlin
* Newberry Caldera
* Saddle Butte
* Sand Mountain Field
* Mount Thielsen
* Three Sisters
* Three-Fingered Jack
* Squaw Ridge Lava Field
* Mount Washington

## Saipan

* Mount Tapochau

## Utah

* Bald Knoll
* Black Rock Desert
* Markagunt Plateau
* Santa Clara

## Washington

* Mount Adams
* Mount Baker
* Glacier Peak
* Indian Heaven
* Mont Rainier
* Mont Saint Helens
* West Crater

## Wyoming

* Devil's Tower
* Yellowstone caldera

## Vegeu també

* Llista de volcans
# Los Capbloncs (Salàs de Pallars)

Los Capbloncs és un indret del terme municipal de Salàs de Pallars, al Pallars Jussà.
Està situat al nord-est del terme, a llevant dels Monts i a la vora dreta de la Noguera Pallaresa, al pantà de Sant Antoni. La carretera C-13 travessa els Capbloncs.
# Lluís Lúcia i Lúcia

Lluís Lúcia i Lúcia (les Coves de Vinromà, Plana Alta, 17 d'octubre de 1888 - València, 6 de gener de 1943) fou un periodista i polític valencià. És pare del director de cinema Lluís Lúcia i Mingarro.

## Biografia

Fill d'una família aragonesa i camperola originària de Tronchón (província de Terol), estudià dret a la Universitat de València, on també hi fou cap de les Joventuts Carlines. Dirigí el setmanari El Guerrillero, i el 1911 formà part de la primera redacció del Diario de Valencia, òrgan oficial de la Comunió Tradicionalista al País Valencià. Quan el 1919 es produí l'escissió de Vázquez de Mella, abandonà el jaumisme, i s'aproximà als moviments polítics propers a la democràcia cristiana. Quan va caure la Dictadura de Miguel Primo de Rivera el 1930 fou un dels fundadors de la Dreta Regional Valenciana (DRV), del qual en fou dirigent i inspirador.
Fou diputat a corts per València a les eleccions de 1933 i 1936, amb José María Gil-Robles fou un dels dirigents de la CEDA i fou ministre de Comunicacions als governs presidits per Alejandro Lerroux i Joaquín Chapaprieta el 1935.
En esclatar la guerra civil espanyola, a diferència d'altres membres de la CEDA i de la DRV, es va mantenir fidel a la Segona República Espanyola, cosa que no impedí que fos perseguit. Detingut prop de Terol, el 1937, la comissió de suplicatoris de les Corts denegà el seu suplicatori, però la Diputació Permanent l'acabà concedint. En acabar el conflicte les autoritats franquistes el condemnaren a mort, mercès a la defensa de la lleialtat al règim que efectuà davant la comissió de suplicatoris de les Corts. Tanmateix, per pressions de l'Arquebisbe de València, li fou commutada per la deportació a les Illes Balears. Fou perdonat el 1943 i va morir poc després de tornar a València.

## Obres

* Problemas regionales. Valencia ante la guerra (1917)
* En estas horas de transición (1930)
* Salterio de mis horas (1953)

## Bibliografia

* Gascón Pelegrí, Vicente. Prohombres valencianos en los últimos cien años, 1878-1978. Caixa d'Estalvis de València, València, 1978. ISBN 84-500-2630-X (castellà)
* Comes Iglesia, Vicent. En el filo de la navaja: biografía política de Luis Lucia Lucia (1888-1943). Biblioteca Nueva, Madrid, 2002. ISBN 84-7030-501-8 (castellà)

## Enllaços externs

* Acta de la sessió de la Diputació Permanent de Corts 30 i 31 de desembre de 1937.
* «Lluís Lúcia i Lúcia». Gran Enciclopèdia Catalana. Barcelona: Grup Enciclopèdia Catalana.
* Fitxa del Congrés dels Diputats
# Los aires difíciles (novel·la)

Los aires difíciles és una novel·la de l'escriptora espanyola Almudena Grandes editada per Tusquets l'any 2002.
D'una extensió total de 593 pàgines, es va editar per primera vegada al febrer de 2002. A data de febrer de 2006, la novel·la va tenir la seva 16a edició, constituint d'aquesta manera un gran èxit editorial. S'ha traduït a l'anglès sota el títol The wind from the east, i ha estat molt elogiat per la crítica anglosaxona.

## Argument

Juan Olmedo i Sara Gómez són dos estranys que fugen del seu passat i s'instal·len en una urbanització de la costa gaditana. Allí, a centenars de quilòmetres de Madrid, intenten refer la seva vida, malgrat que els records són encara molt forts: Sara, que ho va tenir tot i després ho va perdre, i Juan, que fuig d'una tragèdia familiar, són els protagonistes d'una història en la qual el ponent i el llevant bufen amb més força que mai.

## Adaptació al cinema

Ha estat adaptada al cinema el 2006 sota la direcció de Gerardo Herrero i amb guió d'Ángeles González-Sinde.

## Referències

* ↑ Los aires difíciles a elcultural.com
* ↑ Los aires difíciles a lecturafilia.com
* ↑ Los aires difíciles a filmaffinity

## Enllaços externs

* Los Aires Difíciles a Club Cultura
* Los aires difíciles a Revista de Libros
# Lanester

Lanester (en bretó Lannarstêr) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 22.627 habitants. Limita amb els municipis de An Oriant, Caudan, Hennebont, Kervignac i Locmiquélic.

## Situació del bretó

El 13 de juliol de 2006 el consell municipal va aprovar la carta Ya d'ar brezhoneg. A l'inici del curs 2007 el 5,8% dels alumnes del municipi eren matriculats a la primària bilingüe.

## Demografia

Evolució de la població Cassini et INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 7 729 | 8 038 | 7 790 | 7 795 | 8 668 | 5 750 | 11 737 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 16 571 | 19 245 | 21 074 | 21 643 | 22 102 | 21 897 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1909-1919 | Jean-Marie Le Halpert | |
| 1919-1941 | Pierre Rogel | SFIO |
| 1941-1944 | Morvan | |
| 1944-1945 | Pierre Rogel | SFIO |
| 1945-1953 | Robert Boulay | PCF |
| 1953-1996 | Jean Maurice | PCF |
| 1996-2001 | Jean-Pierre Anfré | PCF |
| 2001-2004 | Jean-Claude Perron | Divers gauche |
| 2004 - 2014 | Thérèse Thiéry | Divers gauche |

## Personatges il·lustres

* Loeiz Herrieu, escriptor en bretó.

## Referències

* ↑ (francès) Ofis ar Brezhoneg: Enseignement bilingue
* ↑ http://cassini.ehess.fr/ Population avant le recensement de 1962
* ↑ Lanester sur le site de l'Insee
# Teatre Apol·lo de València

El Teatre Apol·lo de València estava ubicat en el carrer Sequiola després reanomenat Joan d'Àustria, de València. L'edifici en servei va ser inaugurat el 28 d'octubre de l'any 1876. L'estrena consistí en una triple representació: De gustos no hay nada escrito, Justicia y no por mi casa, Més fa el que vol que el que pot. La sala es va dedicar sobretot al gènere líric, a més de ser un teatre entranyable i popular de l'escena valenciana. Era l'11 de març de 1969 que va tancar definitivament, essent l'últim cartell l'estrena de Vengan maridos a mi, dirigida per la companyia Colsada, dirigida pel primera actor valencià Adrián Ortega.
Al propi teatre, el president de la Segona República Niceto Alcalá-Zamora va pronunciar el 13 d'abril de 1930 un violent discurs retirant el seu suport a la monarquia propugnant una república conservadora, burgesa, recolzada en les classes mitjanes i en els intel·lectuals.
La versió amb lletra del pasdoble El faller compost per Josep Serrano, es va estrenar el 13 de març del 1931 al teatre Apol·lo de València, en un apropòsit teatral realitzat per Maximilià Thous com a pretext perquè es cantara la lletra.
El 10 de setembre de 1896, el teatre oferia per primera vegada projeccions cinematogràfiques.
Després de l'enderrocament de l'edifici del teatre i algunes cases adjacents es va construir un centre comercial encara existent.

## Referències

* 1 2 Olmedo de Cerdà, María Francisca. Callejeando por Valencia (en castellà). València: Carena Editors. Colección Tierra Viva, 2003, p. 172. ISBN 8487398723.
* ↑ «El teatro Apolo cierra tras casi un siglo de estrenos | Valencia 1969» (en castellà). [Consulta: 22 abril 2017].
* ↑ Cob, Publicado por Julio. «VALENCIA EN BLANCO Y NEGRO». [Consulta: 22 abril 2017].
* ↑ «Conferencia de D. Niceto Alcalá-Zamora Pronunciada en el Teatro de Apolo, de Valencia el dia 13 de abril de 1930» (en castellà). Archivomunicipal.betanzos.net, 1956. [Consulta: abril 2017].
* ↑ Ferreira, M. Andrés «80 Aniversario del Estreno del Pasodoble El Fallero» (en castellà). Las Provincias, 13-03-2009.
* ↑ «¿Quién mató a las grandes salas?» (en castellà). ELMUNDO.

## Bibliografia

* Gonzàlez Fabra, Ernest. Crònica de l'òpera representada a València (1936-1959). La Guerra Civil i la Postguerra. València: Institució Alfons el Magnànim, 2016, p. 371. ISBN 978-84-7822-701-3.
# Minu

Minu fou el nom del nomós IX de l'Alt Egipte. La capital fou Ipu khent-min (Panòpolis, avui Akhmin) i ciutat important fou a Hut Repyt o Athribis (avui Wannina). El déu principal fou Min que donava nom al país i tenia un temple a la capital.

## Bibliografia

Helck, Wolfgang ; Westendorf, Wolfhart (1977). Lexikon der Ägyptologie. Wiesbaden: Harrassowitz. ISBN 3-447-01876-3
# Fralignes

Fralignes és un municipi francès situat al departament de l'Aube i a la regió del Gran Est. L'any 2007 tenia 72 habitants.

## Demografia
### Població

El 2007 la població de fet de Fralignes era de 72 persones. Hi havia 32 famílies de les quals 12 eren unipersonals (4 homes vivint sols i 8 dones vivint soles), 12 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 43 habitatges, 34 eren l'habitatge principal de la família, 4 eren segones residències i 5 estaven desocupats. 40 eren cases i 2 eren apartaments. Dels 34 habitatges principals, 30 estaven ocupats pels seus propietaris, 3 estaven llogats i ocupats pels llogaters i 1 estava cedit a títol gratuït; 3 tenien dues cambres, 5 en tenien tres, 7 en tenien quatre i 19 en tenien cinc o més. 26 habitatges disposaven pel capbaix d'una plaça de pàrquing. A 12 habitatges hi havia un automòbil i a 15 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Fralignes el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 0 |
| 0 | 65 a 69 | 8 |
| 4 | 60 a 64 | 4 |
| 4 | 55 a 59 | 0 |
| 0 | 50 a 54 | 0 |
| 12 | 45 a 49 | 8 |
| 0 | 40 a 44 | 4 |
| 4 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 4 |
| 0 | 15 a 19 | 8 |
| 0 | 10 a 14 | 4 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 44 persones, 37 eren actives i 7 eren inactives. Les 37 persones actives estaven ocupades(19 homes i 18 dones).. De les 7 persones inactives 4 estaven jubilades, 2 estaven estudiant i 1 estava classificada com a «altres inactius».

### Activitats econòmiques

L'únic establiment que hi havia el 2007 era d'una empresa de serveis.
L'any 2000 a Fralignes hi havia 3 explotacions agrícoles que ocupaven un total de 336 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Fralignes a l'INSEE.
* Évolution et structure de la population Fitxa amb el detall de dades de Fralignes a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# E97

La ruta europea E96 és una carretera que forma part de la Xarxa de carreteres europees. Comença a Kherson (Ucraïna) i finalitza a Aşkale (Turquia). Té una longitud de 1360 km. Té una orientació de nord a sud i travessa Ucraïna, Rússia, Geòrgia i Turquia.
# Zagar

Zagar és un cràter sobre la superfície del planeta nan Plutó, situat amb el sistema de coordenades planetocèntriques a -3.62 ° de latitud nord i 157.34 ° de longitud est. Fa un diàmetre de 93 km. El nom va ser fet oficial per la UAI el cinc d'agost del 2020 i fa referència a Francesco Zagar (1900-1976), astrònom italià, un dels primers estudiants de Plutó.

## Referències

* ↑ "Zagar". Gazetteer of Planetary Nomenclature. USGS Astrogeology Research Program. (anglès)
* ↑ Schmadel, Lutz D.. Springer. Dictionary of Minor Planet Names (en anglés). 2. Sixth Ed., 2012, p. 385. ISBN 978-3-642-29717-5.
# Zafra (municipi d'Extremadura)

Zafra és un municipi de la província de Badajoz a la comunitat autònoma d'Extremadura. És a la comarca de Zafra - Río Bodión. És cap de partit judicial. Té una extensió de 63 km² i una població de 16.014 habitants (cens de 2007). El seu codi postal és el 06300.
Resultats electorals - Zafra (municipi d'Extremadura), 2011 :
| Candidatura | Candidatura | Cap de llista | Vots | Regidors | % vots |
| | Partit Popular | Maria Gloria Pons Fornelino | 5059 | 10 | 54,07 |
| | Partit Socialista Obrer Espanyol | José Carlos Contreras Asturiano | 3387 | 6 | 36,20 |
| | Izquierda Unida - Los Verdes - Socialistes Independents d'Extremadura | Alejandro Nogales Hernández | 651 | 1 | 6,96 |
| | vot nul | | 228 | | 2,38 |
| | vot en blanc | | 259 | | 2,77 |
| Total | Total | 9584 | 9584 | 17 | 100 |

## Referències

* ↑ «Alcaldes elecciones municipales 2011» (en castellà). Arxivat de l'original el 2011-09-07. [Consulta: 10 setembre 2011].
# Zenó de Cítion (orador)

* Aquest article tracta sobre l'orador. Si cerqueu l filòsof estòic, vegeu «Zenó de Cítion».
Zenó de Cítion (en llatí Zenon, en grec Ζήνων) fou un orador grec. L'esmenta Suides que té dubtes en definir-lo com a orador o bé com a filòsof però en tot cas el fa diferent de Zenó de Cítion, el filòsof del mateix nom i origen, ja que encara que la seva època no es coneix amb seguretat, segurament devia haver viscut a partir del segle i.
Va escriure:
* Περὶ στάσεως, ("Perí Staseos", Sobre les sedicions)
* Περὶ σχημάτων ("Perí schemáton" Sobre el caràcter)
* Ὑπόμνημα εἰς Ξενοφῶντα, ("Ypómnema eís Xenofonta" Records de Xenofont)
* εἰς Λυσίαν, ("Eís Lysían" Sobre Lísies)
* εἰς Δημοσθένην, (Eís Demosthénen", Sobre Demòstenes)
* Περὶ ἐπιχειρημάτων ("Perí epicheiremáton", Sobre els propòsits).

## Referències

* ↑ 5.Zenon a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1318
# XAMPP

XAMPP és un paquet de programari lliure que conté el servidor HTTP Apache, base de dades de MySQL i eines necessàries per utilitzar el PHP i el llenguatge de programació Perl. El programa es llença sota el GNU General Public License i d'un servidor web, d'ús fàcil, capaç de servir pàgines dinàmiques. Actualment, XAMPP està disponible per a Windows, Linux, Solaris i Mac OS X. El nom XAMPP prové de l'acrònim de X (fent referència al fet que és compatible amb diversos sistemes operatius), Apache, MySQL, PHP i Perl.

## Característiques i requisits

XAMPP tan sols requereix descarregar i executar un arxiu zip, tar, o exe, realitzar unes petites configuracions en alguns dels components que el servidor Web necessitarà. XAMPP s'actualitza regularment per incorporar les últimes versions d'Apache/MySQL/PHP i Perl. També inclou altres mòduls com OpenSSL i phpMyAdmin. Per instal·lar XAMPP tan sols necessitem una petita fracció del temps necessari per descarregar i configurar els programes per separat.

## Aplicacions

Oficialment, els dissenyadors de XAMPP van pensar el seu ús com una eina de desenvolupament, per permetre als dissenyadors de llocs Webs i programadors provar la seva feina en els seus propis ordinadors sense cap tipus d'accés a Internet. A la pràctica, XAMPP es fa servir per servidors Web, i amb algunes modificacions és generalment prou segur per ser-ho. Amb el paquet s'inclou una eina especial per protegir fàcilment les parts més importants.

## Vegeu també

* WAMP
* LAMP

## Enllaços externs

* Pàgina oficial Arxivat 2011-06-28 a Wayback Machine.
* Article d'IBM
* Entrevista Kai Seidler-MySQLArxivat 2012-02-18 a Wayback Machine.
# Zimmermann Musikverlag

Zimmermann Musikverlag és una editorial dedicada a la publicació de música fundada el 1876 per Julius Heinrich Zimmermann. Originalment fabricaven instruments de vent per al mercat rus i alemany. Des de 1885 van publicar mètodes per a fabricar tot tipus d'instruments musicals. Durant la Primera Guerra Mundial, van ser nacionalitzades branques de l'empresa Zimmermann a Sant Petersburg, Moscou i Riga. L'editorial és coneguda principalment per publicacions de Nicolai Medtner, Mili Balakirev, Sergei Liapunov i Leonardo De Lorenzo. El 1933 es va tancar la producció d'instruments. El 1990 es van fusionar amb Robert Lienau.

## Enllaços externs

* Història de l'empresa al seu web Arxivat 2009-01-13 a Wayback Machine. (alemany)
# Zimmer 483

Zimmer 483 (Habitació 483) és el segon àlbum del grup de música alemany Tokio Hotel.

## Cançons

| # | Títol | Duració |
| 1. | "Übers Ende der Welt" | 3:33 |
| 2. | "Totgeliebt" | 3:42 |
| 3. | "Spring Nicht" | 4:09 |
| 4. | "Heilig" | 4:03 |
| 5. | "Wo Sind Eure Hände" | 3:37 |
| 6. | "Stich Ins Glück" | 4:05 |
| 7. | "Ich Brech Aus" | 3:24 |
| 8. | "Reden" | 3:13 |
| 9. | "Nach Dir Kommt Nichts" | 3:14 |
| 10. | "Wir Sterben Niemals Aus" | 2:59 |
| 11. | "Vergessene Kinder" | 4:34 |
| 12. | "An Deiner Seite (Ich Bin Da)" | 4:24 |
| 13. | "Wir Schliessen Uns Ein" | 3:15 |
| 14. | "Monsoon" | 4:02 |
| 15. | "Ready, Set, Go!" | 3:34 |

## Vegeu també

* Tokio Hotel
* Scream
* Schrei
# Xifratge Rail Fence

El xifratge Rail Fence és un tipus de xifratge per transposició que consisteix en escriure el text fent ziga-zagues al llarg d'una quantitat de rails escollida, i posteriorment extreure el text rail per rail.

## Encriptació

Si escollim la clau 4 (és a dir, utilitzar quatre rails), i el missatge per encriptar "se m'ha escapat l'ornitorrinc al matí", el procés serà el següent:
Escrivim el missatge al llarg de quatre rails, canviant de rail a cada lletra (quan arribem a baix tornem cap amunt).
I a continuació copiem les lletres per l'ordre en què les llegiríem normalment (fila per fila).
Com és habitual, s'ha dividit el missatge encriptat en blocs de quatre lletres (per facilitar-ne la lectura i amagar l'espaiat original).

## Referències

* ↑ Jemal H. Abawajy, Sougata Mukherjea, Sabu M. Thampi, Antonio Ruiz-Martínez. Security in Computing and Communications: Third International Symposium, SSCC 2015, Kochi, India, August 10-13, 2015. Proceedings (en anglès). Springer, 2015, p. 226. ISBN 9783319229157.

## Vegeu també

* Xifratge clàssic
* Xifratge per transposició
* Xifratge per substitució
* Xifratge de Transposició per Columnes